
Preasfinţia Voastră, 


Cu dragoste în Hristos, Vă aducem la cunoştinţă că Sfântul Sinod al Bisericii Ortodoxe 
Române, în şedinţa sa de lucru din 9 februarie 2017, a examinat referatul Cancelariei Sfântului 
Sinod în legătură cu importanţa respectării de către unităţile de cult a cadrului legal în 
vigoare privind accesul şi protecţia la incendiu în lăcaşurile de cult, precum şi 
protejarea monumentelor istorice. 

în referatul prezentat, s-a menţionat că legislaţia românească în vigoare conţine mai 
multe reglementări care privesc obiectivele de cult (biserici şi mănăstiri) din Patriarhia Română. Cu 
privire la unele dintre acestea, instituţiile centrale ale Statului (îndeosebi Secretariatul de Stat pentru 
Culte şi Inspectoratul Generalpentru Situaţii de Urgenţa) au comunicat Patriarhiei Române necesitatea 
conformării unităţilor de cult cu reglementările legale privind: autorizarea locaşurilor de cult pentru 
securitatea la incendiu ţi pentru protecţia civilă , obligaţia adaptării clădirilor de interes ţi utilitate publică la 
nevoile individuale ale persoanelor cu handicap, respectiv importanţa respectării cadrului juridic actual cu 
privire la monumentele istorice. 

în acest sens, la Cancelaria Sfântului Sinod a fost sintetizat cadrul legal referitor la 
problemele de mai sus şi au fost identificate următoarele reglementări legale pe care unităţile de 
cult trebuie să le respecte privitor la locaşul de cult: 

I. Normele metodologice privind avizarea şi autorizarea de securitate la incendiu şi 
protecţie civilă au fost completate prin Ordinul nr. 129 din 25.08.2016 al 
Ministmlui Afacerilor Interne , intrat în vigoare de la 01.09.2016, care stabileşte 
lista Documentelor necesare pentru obţinerea avizelor şi autorizaţiilor de 
securitate la incendiu şi protecţie civilă, atât pentru categoriile de construcţii noi, 
cât şi pentru cele deja existente. 

A 

întrucât se afirmă că vulnerabilitatea la incendii este datorată în primul rând 
combustibilităţii construcţiilor, (în cazul bisericilor şi mănăstirilor) a mobilierului, 
picturilor, icoanelor, finisajelor interioare, decoraţiuniior, la acestea adăugându-se şi 
aglomeraţiile de persoane prilejuite de sărbătorile religioase, folosirea sistemelor de 
încălzit şi preparat hrană, lumânărare cu foc deschis, apărarea împotriva incendiilor a 
lăcaşurilor de cult trebuie să constituie permanent una dintre preocupările de 
maximă importanţă pentru preoţii parohi şi ceilalţi factori responsabili. 






A 

In vederea evitării unor situaţii ce pot genera incendii la lăcaşurile de cult din Biserica 
Ortodoxă Română, recomandările Inspectoratului General pentru Situaţii de 
Urgenţă se referă la următoarele măsuri de prevenire a incendiilor şi anume: 

1. existenţa în locaşul de cult a cel puţin două căi de evacuare a persoanelor, 
căi ce vor fi distincte şi independente şi se vor păstra libere neblocate, iar 
deschiderea lor se va face spre exterior; 

2. existenţa dispozitivelor de evacuare a fumului, în caz de incendiu, 
amplasate în partea superioară; 

3. existenţa instalaţiilor de protecţie împotriva trăsnetului, care anual trebuie 
supuse verificării valorilor rezistenţelor de dispersie a prizelor de 
împămân tare; 

4. amenajarea unor locuri pentru punerea lumânărilor aprinse la distantă de 
siguranţă faţă de elementele de construcţie combustibile şi de mobilierul 
din interiorul bisericilor; 

5. dotarea lăcaşurilor de cult cu stingătoare şi posturi de incendiu, a rezervei 
de apă în caz de incendiu. 

II. Cu privire la obligativitatea adaptării clădirilor de interes şi utilitate publică la nevoile individuale 
ale persoanelor cu handicap, unităţile de cult au obligaţia montării unei rampe de 
acces, prin care se preiau diferenţele de nivel, la intrarea principală în biserică. 

III. In ceea ce priveşte obligaţia unităţilor de ailt de a respecta legislaţia privitoare la protecţia 
monumentelor istorice, eparhiile au fost informate în mai multe rânduri asupra 
schimbărilor legislative din domeniu. Mai mult, Sfântul Sinod a luat act de importanţa 
respectării cadrului legal referitor la protecţia monumentelor istorice, în acest sens, 
legislaţia relevantă fiind postată într-o secţiune specială pe site-ul www.patriarhia.ro . 

Cu toate acestea, se impune o evaluare periodică în eparhii a respectării 
obligaţiilor legale ce revin deţinătorilor de monumente istorice, şi anume: 

1. să ia măsuri pentru păstrarea în siguranţă a bunurilor şi a documentelor de valoare 
ale parohiei (art. 65, lit. b din Statut); 

2. să ia măsuri pentru restaurarea, conservarea şi protejarea bunurilor mobile şi 
imobile ale parohiei, potrivit legislaţiei bisericeşti şi civile în vigoare, referitoare la 
patrimoniul cultural-naţional (art. 65, lit. c din Statul ); 

3. să asigure paza monumentelor istorice (art. 38 alin. 1 lit. b din Legea nr. 422/2001 
privind protejarea monumentelor istorice); 

4. să asigure paza, în funcţie de importanţa, specificul şi valoarea bunurilor pe care le 
deţine, cu sprijinul de specialitate al poliţiei (art. 3 alin. 1 din Legea nr. 333/2003 
privind paga obiectivelor, bunurilor, valorilor şi protecţia persoanelor), cu pază proprie sau 
pază prin societăţi specializate (art. 3 alin. 2), iar acolo unde nu este posibilă 
realizarea unui sistem de pază organizat, conducătorii acestor unităţi 
(administratorii/preoţii parohi, stareţele şi stareţii) sunt obligaţi să execute 
împrejmuiri, grilaje, obloane, încuietori sigure, iluminat de securitate, sisteme de 

alarmă sau alte asemenea mijloace necesare asigurării pazei şi integrităţii bunurilor 
(art. 3, alin. 3); 

5. să ia măsuri pentru apărarea împotriva incendiilor (art. 38 alin. 1 lit. b din Legea nr. 
422/2001 privind protejarea monumentelor istorice)', 

6. să întreţină, folosească şi să exploateze imobilele numai cu respectarea prevederilor 
legale în vigoare; 

7. să înştiinţeze de urgenţă, în scris, direcţia judeţeană pentru cultură, culte şi 
patrimoniul cultural naţional, respectiv a municipiului Bucureşti, precum şi 
primarul oraşului ori al comunei respective despre orice modificări sau degradări în 
starea fizică a monumentelor istorice deţinute şi aflate în teritoriul unităţii 
adminis trativ-teritoriale; 

8. să obţină avizele prevăzute de lege pentru toate intervenţiile prevăzute la 
monumentele istorice; 

9. să asigure efectuarea lucrărilor de conservare, consolidare, restaurare, precum şi a 
oricăror alte lucrări, conform prevederilor legale, numai de către persoane fizice 
sau juridice atestate în acest sens şi să prevadă în contracte condiţiile şi termenele 
de execuţie cuprinse în avizul de specialitate; 

10. să permită montarea şi să întreţină însemnul distinctiv care marchează calitatea de 
monument istoric a imobilului. 

Pentru nerespectarea reglementărilor prezentate mai sus, legislaţia în vigoare 
stabileşte sancţiuni contravenţionale sau/şi penale, de la care unităţile de cult nu fac excepţie 
(ex. art. 54 din Legea nr. 422/2001; art. 4 din Legea nr. 333/2003). 

In urma discuţiilor în plen, la propunerea Comisiei canonice, juridice fi pentru disciplină. 

Sfântul Sinod a hotărât: 

L solicită Centrelor eparhiale să transmită, până la data 15 martie 2017, la 
Cancelaria Sfântului Sinod situaţia completă privind lăcaşurile de cult (biserici 
de enorie şi de mănăstire), care nu îndeplinesc sau îndeplinesc parţial 
cerinţele legale în vigoare privind: 

a. paza (protejarea bunurilor mobile şi imobile) ale unităţilor de cult 
monumentelor istorice şi nu numai; 

b. asigurarea securităţii împotriva incendiilor, 

c. adaptarea lor la nevoile individuale ale persoanelor cu handicap (rampe 
de acces la intrarea principală); 

d. protejarea monumentelor istorice aflate în proprietatea sau folosinţa 
unităţilor de cult din eparhii; 

2. solicită Centrelor eparhiale să comunice la Cancelaria Sfântului Sinod, până la 
data 15 martie 2017, evaluarea, pe fiecare obiectiv în parte, a sumelor necesare 
implementării măsurilor indicate la punctul anterior (proiectare şi execuţie); 

3. solicită Centrelor eparhiale să comunice la Cancelaria Sfântului Sinod, până la 
data 15 martie 2017, modul în care Sectorul monumente şi constmctii 
bisericeşti de la eparhie sprijină unităţile de cult pentru luarea măsurilor 
necesare; 

4. aprobă ca, în baza situaţiilor transmise de eparhii, Cancelaria Sfântului Sinod 
să întocmească un referat sinteză şi să propună soluţii de demersuri la 
autorităţile competente ( Secretariatul de Stat pentm Culte, Inspectoratul 
General pentm Situaţii de Urgenţă) în vederea obţinerii sprijinului pentm 
realizarea acestor obligaţii legale, în beneficiul comunităţii locale. 

Cu binecuvântare şi dragoste în Hristos, 


Preşedintele Sfântului Sinod 



Arhiepiscopul Bucureştilor, 

Mitropolitul Munteniei şi Dobrogei, Locţiitorul Tronului Cezareei 

Capadociei şi 

Patriarhul Bisericii Ortodoxe Române 


Secretarul Sfântului Sinod 




f Varlaam Ploieşteanul 
Episcop vicar patriarhal 

